陳長卿侍郎以玉友末利見餉幷示長言已酬再示一篇再此次韻
作者：王洋
朝代：宋

paragraphs: 少常仙伯詞翰光，天鵝綬带連天香。
崆峒之人瞻北斗，假面不敢呈西凉。
浮名於我亦何有，不愛熱官能炙手。
詩參祖律品度髙，飲遇故人情分久。
夢中不踏肥馬塵，覺來驚看瓊樹新。
只愁三疊詩更好，有如恩愛成煩惱。